**פיננסית מתקדמת א- שיעור 26**

**חברת בת עם מטבע פעילות שונה**

עד כה עסקנו בחברה כלולה עם מטבע פעילות שונה, כעת, אנו עוסקים בחברת בת עם מטבע פעילות שונה או במילים אחרות דו"חות מאוחדים.

גם במקרה הזה הנקודה המרכזית היא הקרן מהפרשי תרגום, אבל, יש שני הבדלים בין השפעה מהותית לבין שליטה :

1. בהשפעה מהותית, חישבנו את הקרן מנקודת מבטה של החברה המשקיעה ועל כן, הקרן ייצגה את שיעור ההחזקה. לעומת זאת בדו"חות מאוחדים, החשיבה היא כדלקמן:

בדו"ח על הרווח הכולל- נחשוב בשני שלבים :

1. בשלב ראשון – נחשוב על הקרן מנקודת מבטה של הקבוצה כיחידה כלכלית אחת. דהיינו, נחשוב על הקרן לפי 100%
2. בשלב השני – כרגיל נבצע חלוקות.

בדו"ח על המצב הכספי המאוחד אנו מציגים באופן מפורט רק את הבעלים, לכן נראה אך ורק את הקרן ע"ח הבעלים.

1. בהשפעה מהותית, את מירב מרכיבי הקרן קיבלנו באמצעות תנועה בחשבון ההשעה (P.N). בדו"חות מאוחדים לא ניתן לעשות זאת כי אין השקעה. לכן בדו"חות מאוחדים נחשב את הקרן ע"י ניתוח המרכיבים שלה.

**מרכיבי הקרן מהפרשי תרגום**

נעבור שוב, על כל המרכיבים של הקרן ונחשוב לאיזה תרומה שייך כל מרכיב. כמובן, שאם הקרן היא רק ע"ח הבעלים, אזי היא תיכנס לתרומת האם. ואם הקרן היא גם ע"ח הבעלים וגם ע"ח הזשמ"ש אז הקרן תיכנס לתרומה של הבת.

|  |  |  |
| --- | --- | --- |
| **מרכיב** | **תרומה** | **הסבר** |
| הון עצמי לתחילת השנה של הבת  | תרומת בת |  |
| עודף עלות לתחילת השנה ללא מוניטין ופרמיית שליטה  | תרומת הבת  |  |
|  מוניטין | תרומת הבת / האם |  |
| פרמיית שליטה  | תרומת אם  | 1.
 |
| רווחים של הבת | תרומת הבת |  |
| הפחתת עודף עלות בגין נכסים מזוהים | תרומת הבת |  |
| ירידת ערך מוניטין  | תרומת הבת/ האם | (3)  |
| ירידת ערך פרמיית שליטה  | תרומת האם  | (4) |
| רווח כולל אחר של הבת (קרן שערוך , קרן הון ז"ל) | תרומת הבת  |  |
| דיבידנד | תרומת הבת  |  |
| עסקה פנימית אם🡨 בת | תרומת האם |  |
| עסקת גידור | תרומת האם |  |
| יתרות כספיות לז"א ללא מועד או כוונת סילוק | תרומת האם / הבת / שתיהן |  |

**הסברים :**

1. ההון העצמי לתחילת השנה של הבת שייך גם לבעלים וגם לזשמ"ש. כך גם הקרן מהפרשי תרגום בגינו.
2. ע"ע בגין הנכסים המזוהים שייך גם לבעלים וגם לזשמ"ש וכך גם הקרן בגינו
3. אם הזשמ"ש חושב לפי שוו"ה המוניטין נמדד לפי 100% ועל כן הוא שייך גם לבעלים וגם לזשמ"ש וכך גם הקרן בגינו- במקרה הזה הקרן תיכנס לתרומת הבת.

אם הזשמ"ש נמדד לפי שוו"ה של נכסים מזוהים אז המוניטין נמדד לפי שיעור ההחזקה והוא שייך רק לבעלים במקרה זה הקרן הון הנובעת בגינו שייכת רק לבעלים. – במקרה זה הקרן תיכנס לתרומת האם.

1. פרמיית השליטה שייכת רק לבעלים וכך גם הקרן בגינה .
2. הרווחים שייכים גם לבעלים וגם לזשמ"ש וכך גם הקרן בגינם.
3. ההפחתה היא גם על חשבון הבעלים וגם על חשבון הזשמ"ש כך גם הקרן הנובעת מההפחתה.
4. הרווח הכולל האחר הזה שייך גם לבעלים וגם לזשמ"ש כך גם הקרן מהפרשי תרגום בגינם.
5. הדיבידנד מקטין את ההון העצמי השייך גם לבעלים וגם לזשמ"ש כך גם הקרן הון בגינו.
6. העסקה הפנימית הזאת היא ע"ח האם וכך גם הקרן בגינה.
7. הפרשי השער נוצרים אצל חברת האם לכן הקרן היא על חשבון הבעלים בלבד.
8. אם הלוואה היא במטבע הפעילות של הבת – הפרשי השער נוצרים אצל חברת האם לכן הם שייכים רק לבעלים.

אם ההלוואה היא במטבע הפעילות של האם – הפרשי השער נוצרים אצל חברת הבת לכן הם שייכים גם לבעלים וגם לזשמ"ש.- תרומת הבת.

אם ההלוואה היא במטבע שונה משל האם והבת הפרשי השער נוצרים אצל שתי החברות, ועל כן חלק ייכנס לתרומת האם וחלק ייכנס לתרומת הבת.

**דוגמא לנושא**

חברה א' מחזיקה 80% מהון המניות של ב'.

מטבע הפעילות של א' - ₪

מטבע הפעילות של ב' – $

להלן מרכיבי הקרן מהפרשי תרגום בשנים 2015 ו-2016 (מועד רכישת ההשקעה 01/15):

|  |  |  |
| --- | --- | --- |
| **סעיף** | **2015** | **2016** |
| הון עצמי י"פ בת  | (30,000) | (40,000) |
| ע"ע י"פ | (20,000) | (32,000) |
| פרמיית שליטה | (12,000) | (8,000) |
| רווחי בת  | (48,000) | (58,000) |
| עסקת גידור | 10,000 | 18,000 |
| הלוואה $ | (20,000) | (40,000) |
| **סה"כ** | **(120,000)** | **(160,000)** |

**נדרש: מה סכום הקרן מהפרשי תרגום אשר תוצג ברווח הכולל האחר ובדו"ח על המצב הכספי בשנים 2015 ו-2016.**

**פיתרון**

**שנת 2015**

ברווח הכולל האחר אנו מציגים את הקרן מהפרשי תרגום לפי 100% לכן נציג 120,000.

בדו"ח על המצב הכספי לעומת זאת אנחנו מציגים רק את חלק הבעלים על כן עלינו לפצל את הקרן בין תרומת האם לתרומת הבת :

תרומת האם :

פרמיית שליטה + עסקת גידור + הלוואה בדולרים לכן $12,000-10,000+20k=(22,000)$

תרומת הבת:

כל השאר : הון עצמי י"פ + רווח +ע"ע. סה"כ (98,000)

ז"א לבעלים שייך $20,000+80\%\*98,000=100,400$

**שנת 2016**

ברווח הכולל האחר נציג סכום של 160,000 שוב זוהי הקרן לפי 100%.

בדו"ח על המצב הכספי עלינו להציג את חלק הבעלים בלבד לכן שוב נחלק בין תרומת האם לתרומת הבת :

תרומת האם :

פרמיית שליטה + עסקת גידור + הלוואה בדולרים לכן $8,000-18,000+40k=(30,000)$

תרומת הבת:

כל השאר : הון עצמי י"פ + רווח +ע"ע. סה"כ (130,000)

ז"א לבעלים שייך $100,400+ 30,000+80\%\*130,000=234,400$

***דגשים לגבי חברת בת עם מטבע פעילות שונה :***

1. ***עסקת גידור –***

*בהשפעה מהותית למדנו שבעסקת גידור הפקודות הן :*

|  |  |
| --- | --- |
| *ח' קרן מהפרשי תרגום*  *ז' הלוואה לשלם*  | XX |
| *ח' מס לשלם* *ז' קרן מהפרשי תרגום* | XX |

*באופן עקרוני אלו הפקודות שצ"ל גם בדו"חות מאוחדים הבעיה היא שדו"חות מאוחדים מבוססים על דו"חות נפרדים. ובנפרד לא נוהל שווי מאזני נוהל עלות או שוו"ה . לכן בדו"חות הנפרדים לא התייחסו להלוואה הזאת כעסקת גידור אלא כהלוואה רגילה. לכן הפקודות שנרשמו הן :*

|  |  |
| --- | --- |
| *ח' הוצאות הפרשי שער*  *ז' הלוואה לשלם* | *XX* |
| *ח' מס לשלם*  *ז' הוצאות מס שוטף* | *XX* |

*מכאן , בהליך האיחוד נצטרך לבצע פעולת תיקון :*

|  |  |
| --- | --- |
| *ח' קרן מהפרשי תרגום*  | *🡨 נטו* |
|  *ז' הוצאות הפרשי שער*  | *🡨כדי לבטל את ההוצאה שנרשמה* |
| *ח' הוצאות מס שוטפות* | *🡨 כדי לבטל את ההכנסה שנרשמה.* |

*כמובן שהפקודה הזאת תירשם בתרומת חברת האם.*

1. ***יתרות כספיות ללא כוונה או מועד סילוק-***

*בהשפעה מהותית הבחנו בין שלושה מצבים :*

*מצב ראשון – הלוואה במטבע הפעילות של הכלולה- במקרה הזה הפרשי השער נוצרו לחברה המשקיעה. הפקודה שרשמנו:*

|  |  |
| --- | --- |
| *ח' הלוואה לקבל* *ז' קרן מהפרשי תרגום*  | *XX* |
| *ח' קרן מהפרשי תרגום* *ז' מס לשלם* | *XX* |

*זוהי הפקודה הנכונה גם בדו"חות מאוחדים, אבל שוב הדו"חות המאוחדים מתבססים על הדו"חות הנפרדים, ובדו"ח הנפרד לא נוהל שווי מאזני לכן התייחסו להלוואה הזאת כהלוואה רגילה. כך שנרשמה למעשה הפקודה*

|  |  |
| --- | --- |
| *ח' הלוואה לקבל*  *ז' הכנסות מהפרשי שער* | *XX* |
| *ח' הוצאות מס שוטפות* *ז' מס לשלם* | *XX* |

*מכאן גם במקרה הזה בהליך האיחוד נצטרך לבצע פעולת תיקון :*

|  |  |
| --- | --- |
| *ח' הכנסות מהפרשי שער* | *🡨 כדי לבטל* |
|  *ז' הוצאות מס שוטפות*  | *🡨 כדי לבטל* |
|  *ז' קרן מהפרשי תרגום*  |  |

*הפקודה הזאת היא על חשבון חברת האם.*

*בנוסף, בניגוד להשפעה מהותית בדו"חות מאוחדים אנחנו הרי גם מבטלים יתרות הדדיות ועל כן פקודה נוספת היא:*

|  |  |
| --- | --- |
| *ח' הלוואה לשלם* *ז' הלוואה לקבל*  | *XX* |

*מצב שני – ההלוואה היא במטבע הפעילות של החברה המשקיעה- במקרה הזה הכלולה רשמה:*

*הכנסות מהפרשי שער XX*

*והוצאות מס שוטפות (XX)*

*בהשפעה מהותית דאגנו לנטרל מהרווח של הכלולה לצורך חישוב רווחי אקוויטי ובמקום זאת, או שלא רשמנו שום פקודה ואז קיבלנו כ-P.N את הקרן מהפרשי תרגום. או שרשמנו פקודה :*

|  |  |
| --- | --- |
| *ח' השקעה*  *ז' קרן מהפרשי תרגום* | *🡨 לפי שע"ח של מועד הדיווח* |

*ואז ב-P.N לא מופיע כלום*

*או שרשמנו את הפקודה:*

|  |  |
| --- | --- |
| *ח' השקעה* *ז' קרן מהפרשי תרגום* | *🡨 לפי שע"ח ממוצע*  |

*ואז ב-P.N קיבלנו את הפער בין שע"ח ממוצע לשע"ח לסוף שנה.*

*כל הפקודות הנ"ל אינן רלוונטיות בדו"חות מאוחדים שכן אין השקעה.*

*בדו"חות מאוחדים אנחנו פועלים על סעיפים ספציפיים ולכן הפקודה תהא:*

|  |  |
| --- | --- |
| *ח' הכנסות מהפרשי שער*  | *🡨 כדי לבטל את ההכנסה שרשמה הבת* |
|  *ז' הוצאות מס שוטפות* |  |
|  *ז' קרן מהפרשי תרגום* |  |

*הפקודה הזאת נרשמת לפי שע"ח ממוצע וכמובן שהיא נרשמת ע"ח תרומת הבת.*

*כיוון שהפקודה נרשמה לפי שע"ח ממוצע יש לה השפעה על עוד קרן מהפרשי תרגום בין הממוצע לבין סוף שנה.*

*כמובן, שבנוסף עלינו לבטל יתרות הדדיות*

|  |  |
| --- | --- |
| *ח' הלוואה לשלם* *ז' הלוואה לקבל*  | *XX* |

*מצב שלישי- ההלואה היא במטבע שונה ממטבע הפעילות של שתי החברות – במקרה הזה הפרשי השער נוצרים גם אצל חברת האם וגם אצל חברת הבת עלינו לבצע את שתי הפקודות כאמור הפרשי השער שנוצרו אצל האם ייכנסו לתרומת האם, והפרשי השער שנוצרו אצל הבת ייכנסו לתרומת הבת ובנוסף כרגיל נבטל יתרות הדדיות.*

1. ***עסקאות פנימיות –***

*אם חברת הבת מכרה לחברת האם העסקה אינה משפיעה על הקרן מהפרשי תרגום, אנחנו מתייחסים אליה כפריט שקלי ומבצעים טבלה רגילה.*

*אם חברת האם מכרה לחברת הבת – יש השפעה על הקרן:*

*את הרווח נדחה לפי המסלול השקלי*

*את הנכס נדחה לפי המסלול הדולרי*

*והפער מבטא את הקרן.*

***דוגמא:***

*חברה א' שולטת בחברה ב'.*

*מטבע הפעילות של א' – ₪*

*מטבע הפעילות של ב' - $*

*ביום 01/04/15 מכרה* ***א🡨ב*** *מלאי תמורת 40,000$ עלות המלאי 30,000 ₪ והוא טרם מומש*

*שיעור המס 25% .*

*להלן שע"ח :*

*04/15- 1.2*

*12/15 – 1.5*

***נדרש: פק"י בדו"ח המאוחד .***

***פיתרון***

*נחשב ראשית את הרווח בש"ח:*

|  |  |
| --- | --- |
| *מכירות* | $$40,000\*1.2=48,000$$ |
| *עלה"מ* | $$(30,000)$$ |
| *רווח* | $$18,000$$ |
| *ניתוח בנכס* | $$\frac{18k}{1.2}=15,000$$ |

*נבצע טבלה :*

|  |  |  |  |
| --- | --- | --- | --- |
|  | ***ברוטו*** | ***מס*** | ***נטו*** |
| *י"פ*  | *--* | *---* |  |
| *שינו*  | *(18,000)* | *מכירות (48,000)* | *4,500* | *(13,500)* |
| *עלה"מ 30,000* |
| *קרן מהפרשי**תרגום* |  |  | *(3,375)* |
| *י"ס* | $$15k\*1.5=(22,500)$$ | $$4.5k\*25\%=5,625$$ | *(16,875)* |

*פקודות יומן :*

*המסלול השקלי*

|  |  |  |
| --- | --- | --- |
|  | *חובה* | *זכות* |
| *מכירות* | *48,000* |  |
| *עלה"מ* |  | *30,000* |
| *הוצאות מס* |  | *4,500* |

*המסלול הדולרי:*

|  |  |  |
| --- | --- | --- |
|  | *חובה* | *זכות* |
| *מלאי* |  | *22,500* |
| *מ"נ* | *5,625* |  |

*קרן מהפרשי תרגום – 3,375*

***הערה: בכמה מופיע המלאי בדו"ח המאוחד?***

*אצל א' – 0*

*אצל ב' -* $40,000\*1.5=60,000$

*ע"פ – (22,500)*

*--------------------------*

*סה"כ 37,500 🡨 זו העלות לקבוצה תוך התחשבות בכך שהמסלול השתנה מש"ח לדולר.*

*העלות לקבוצה 30,000 ₪*

*החל מאפריל $* $\frac{30,000}{1.2}\*1.5=37,500$

*נניח כעת כי בדצמבר המלאי מומש. נזכיר כעת כי כשמממשים את העסקה הפנימית לא ממשים את הקרן לכן הטבלה של הע"פ נשאר בדיוק אותו דבר רק נוסיף שורת מימוש. מבחינת הפקודה – הדחיה תהיה לפי המסלול השקלי המימוש יהיה לפי המסלול הדולרי ושוב ההפרש יהיה הקרן מהפרשי תרגום .*

|  |  |  |  |
| --- | --- | --- | --- |
|  | ***ברוטו*** | ***מס*** | ***נטו*** |
| *י"פ*  | *--* | *---* |  |
| *שינו*  | *(18,000)* | *מכירות (48,000)* | *4,500* | *(13,500)* |
| *עלה"מ 30,000* |
| *קרן מהפרשי**תרגום* |  |  | *(3,375)* |
| *י"ס* | $$15k\*1.5=(22,500)$$ | $$4.5k\*25\%=5,625$$ | *(16,875)* |
| *מימוש* | $$22,500$$ | $$(5,625)$$ | *16,875* |
| *י"ס* | --- | --- | *---* |

***פקודות יומן :***

*המסלול השקלי*

|  |  |  |
| --- | --- | --- |
|  | *חובה* | *זכות* |
| *מכירות* | *48,000* |  |
| *עלה"מ* |  | *30,000* |
| *הוצאות מס* |  | *4,500* |

*המסלול הדולרי:*

|  |  |  |
| --- | --- | --- |
|  | *חובה* | *זכות* |
| *עלה"מ* |  | *22,500* |
| *הוצאות מס* | *5,625* |  |

*קרן מהפרשי תרגום – 3,375*

***הערה: מה סכום עלה"מ בדו"ח המאוחד?***

*לפני שנחשב אותה ברור שהיא חייבת להופיע בסכום של 37,500 כי כך הופיע המלאי דקה לפני המימוש.*

|  |  |
| --- | --- |
| *אצל א'* | *30,000* |
| *אצל ב'* | *60,000* |
| *ע"פ*  | *(52,500)* |
| *סה"כ* | *37,500* |

*נניח כעת כי המלאי לא מומש ב-12/15 אבל הוא כן מומש ב-02/16 כששע"ח היה 2 ואנחנו עוסקים בדו"חות המאוחדים של שנת 2016.*

*נבצע את הטבלה מחדש:*

|  |  |  |  |
| --- | --- | --- | --- |
|  | ***ברוטו*** | ***מס*** | ***נטו*** |
| *י"פ* | *(22,500)* | *(5,625)* | *(16,875)* | *עודפים י"פ* *(13,500)* |
| *קרן מהפרשי* *תרגום י"פ (3,375)* |
| *קרן מהפרשי* *תרגום*  |  |  | *(5,625)* |
| *יתרה לפני* *מימוש* *(מסלול דולרי)* | $$15k\*2=(30,000)$$ | $$25\%\*30k=7,500$$ | $$(22,500)$$ |
| *מימוש* | 30,000 | (7,500) | 22,500 |
| *יתרה* | --- | --- | --- |

*פקודת היומן :*

|  |  |  |
| --- | --- | --- |
|  | *חובה* | *זכות* |
| *עודפים* | *13,500* |  |
| *קרן מהפרשי תרגום י"פ* | *3,375* |  |
| *עלה"מ* |  | *30,000* |
| *הוצאות מס* | *7,500* |  |
| *קרן מהפרשי תרגום*  | *5,625* |  |

*נחשב את עלה"מ במאוחד:*

*אצל א' – 0*

*אצל ב' –* 40,000\*2=80,000

*ע"פ – (30,000)*

*-----------------*

*סה"כ 50,000*

*המשמעות של מספר זה היא העלות לקבוצה תוך התחשבות בשינוי המסלולים, דהיינו* $\frac{30,000}{1.2}\*2=50,000$

***שאלה: כיצד פותרים שאלה עם חבר בת עם מטבע פעילות שונה?***

***שלב 1-*** *טבלת ע"ע –*

*את חישוב ע"ע כדאי לבצע במטבע הפעילות של הבת כאשר את היתרה לתחילת שנה נתרגם לפי שע"ח לתחילת השנה, את ההפחתה נתרגם לפי מועד ההכרה בהוצאה- בד"כ ממוצע, ואת יתרת הסגירה לפי מועד הדיווח . כמובן שהטבלה לא תהא מאוזנת בגלל הפרשי שער.*

***שלב 2-*** *אירועים מיוחדים ועסקאות פנימיות-*

1. *ביטול השקעה – כרגיל*
2. *ביטול רווחים בגין ההשקעה – כרגיל*
3. *עסקאות פנימיות –*

*אם הבת מכרה לאם – טבלה רגילה*

*אם האם מכרה לבת – טבלה הכוללת את הקרן מהפרשי תרגום*

1. ***נחשב את הקרן מהפרשי תרגום כדלקמן :***
2. *נחשב את י"פ (חלק הבעלים) וזאת לצורך דו"ח על השינויים*
3. *נחשב את הסכום המוצג ברווח הכולל האחר (לפי 100%)*

*כאשר מבצעים את חישובי הקרן כשאי לרשום ליד כל מרכיב לאיזו תרומה הוא שייך וזאת לצורך החלוקות בהמשך.*

*בגין עסקת גידור ובגין יתרות כספיות לז"א כדאי ממש לרשום פק"י כי זה משפיע לא רק על הקרן אלא גם על סעיפים נוספים כגון: הוצאות הפרשי שער, הוצאות מס וכדו'.*

***שלב 3-*** *חלוקות – אין שינוי*

***שלב 4-*** *הצגה :*

*הדו"ח על המצב הכספי המאוחד יכלול 100% אחוזים מחברת האם + 100% מהבת מתורגם למועד הדיווח.*

*הדו"ח על הרווח הכולל המאוחד יכלול 100% מהאם + 100% מהבת מתורגם לפי ממוצע.*

***הערה: אם הרווח של הבת אינו מתפלג שווה אז צריך לבצע שלב מקדמי שבו נתרגם את הדו"ח על הרווח הכולל של הבת ואז ניקח 100% מהאם + 100% של הבת מהשלב המקדמי.***

***דוגמא כוללת לנושא שאלה מס' 11***

***סוגיות בדו"חות מאוחדים :***

1. ***ירידת ערך של נכס ספציפי-*** *נבצע את אותה שיטה כמו שלמדנו בהשפעה מהותית. דהיינו, נחשב גם את יתרת ע"ע וגם את ירידת הערך בדולרים, את היתרה נתרגם לפי מועד הדיווח ואת ירידת הערך לפי מועד ההכרה בהוצאה בד"כ ממוצע.*
2. ***ירידת ערך של ההשקעה בכללותה-*** *אינה רלוונטית בדו"חות מאוחדים.*
3. ***שוני בתאריכי הדיווח הכספי-*** כמו בהשפעה מהותית נאחד אך ורק אם מקסימום הפער הוא 3 חודשים והאיחוד מתבסס על הדו"חות של הבת.
4. ***מסים –*** אותם אלמנטים כמו בהשפעה מהותית, ההבדל היחידי הוא לגבי מיסים נדחים על ההשקעה בגין השבה כדיבידנד. בהשפעה מהותית החברה המשקיעה אינה שולטת על היפוך ההפרש הזמני כי היא לא שולטת על מדיניות הדיבידנדים ולכן בכל מקרה יצרנו מסים נדחים. לעומת זאת, במצב של שליטה חברת האם שולטת על מדיניות הדיבידנדים, היא שולטת על היפוך ההפרש הזמני לכן ניצור מיסים נדחים רק כשיש כוונת חלוקה.
5. ***שינוי במטבע הפעילות-*** אותו טיפול חשבונאי כמו בשווי מאזני. דהיינו במעבר ממטבע פעילות שונה למטבע זהה אנו מקפיאים את הקרן מהפרשי תרגום. במעבר ממטבע זהה למטבע שונה אנחנו יוצרים את הקרן רק החל ממועד המעבר.
6. ***איבוד שליטה-*** יש לממש את הקרן מהפרשי תרגום תוך שני דגשים:
7. יש לממש רק את הקרן ע"ח הבעלים כי היא זו אשר הופיעה דקה לפני כן בדו"ח על המצב הכספי המאוחד.
8. נזכיר כי בגין חלק מהקרן אין השפעת מס ובגין חלק יש השפעת מס עלינו לזכור שהמימוש הוא תמיד ברוטו.

**לדוגמא:**

חברה א' מחזיקה 80% מב'

מטבע הפעילות של א' ₪

מטבע הפעילות של ב' $

נכון ל-12/15 יתרת הקרן מהפרשי תרגום:

המיוחסת לתרומת הבת היא 100,000

המיוחסת לתרומת האם 30,000 לאחר ניכוי מס של 10,000

ב-01/16 נוצר איבוד שליטה.

**נדרשים:**

1. ***מה סכום הקרן מהפרשי תרגום ב-12/15 כפי שתופיע בדו"ח על המצב הכספי המאוחד?***

***פיתרון :***30,000+0.8\*100,000=(110,000)

1. ***הצג פק"י בגין איבוד השליטה***

***פיתרון:***

*צריך לממש סה"כ 110,000 אבל צריך להיזהר כי חלק זה בניכוי מס לכן נפצל ל-2 פקודות :*

|  |  |
| --- | --- |
| *ח' קרן מהפרשי תרגום*  *ז' רווח הון*  | *80,000* |
| *ח' קרן מהפרשי תרגום*  | *30,000* |
|  *ז' רווח הון*  | *40,000* |
| *ח' הוצאות מס שוטפות*  | *10,000* |

1. ***ירידה בשיעור ההחזקה ללא איבוד שליטה –*** *במקרה זה חלק מהקרן מהפרשי תרגום מועברת לקרן הון עסקאות עם זשמ"ש הדגש הוא שמדובר אך ורק על הקרן הקשורה לתרומה של חברת הבת.*

***דוגמא:***

חברה א' מחזיקה 80% מב'

מטבע הפעילות של א' ₪

מטבע הפעילות של ב' $

*ההון העצמי של ב' ל-12/14 הוא 400,000 (תרומת הון של הבת)*

*והקרן מהפרשי תרגום לפי תרומות כדלקמן:*

המיוחסת לתרומת הבת היא 100,000

המיוחסת לתרומת האם 30,000

*ב-01/15 מכרה חברה א' 20% מהון המניות של ב' תמורת 120,000.*

***נדרשים :***

1. ***חשב את הזשמ"ש ואת הקרן מהפרשי תרגום בדו"ח על המצב הכספי המאוחד ל-12/14***

***פיתרון:***

*זשמ"ש:* 20%\*400,000=(80,000)

*קרן מהפרשי תרגום :* 30,000+80%\*100,000=(110,000)

1. ***הצג פקודה לירידה בשיעור ההחזקה***

***פיתרון***

*שימו לב כי נוצרה ירידה בשיעור ההחזקה מ-80% ל-60% הפקודה במאוחד היא :*

|  |  |  |
| --- | --- | --- |
|  | *חובה* | *זכות* |
| *מזומן* | *120,000* |  |
| *זשמ"ש* |  | *80,000* |
| *קרן מהפרשי תרגום*  | 20%\*100k=20,000 |  |
| *קרן עסקאות עם זשמ"ש* |  | *60,000* |

1. ***חשב את הזשמ"ש ואת הקרן מהפרשי תרגום לאחר הפקודה :***

***פיתרון***

*זשמ"ש:* 80,000+80,000=(160,000)

*קרן מהפרשי תרגום :* 110,000-20,000=(90,000)

1. ***ירידה של נכסים מזוהים ללא איבוד שליטה –*** *נזכיר כי במקרה זה המוניטין והקרן בגינו שייכים לבעלים אבל , כשיש ירידה בשיעור ההחזקה ללא איבוד שליטה אנו מעבירים חלק מהמוניטין לזשמ"ש ולכן עלינו להעביר חלק מהקרן הון בגין המוניטין לקרן הון עסקאות עם הזשמ"ש*

***דוגמא:***

חברה א' מחזיקה 80% מב'

מטבע הפעילות של א' ₪

מטבע הפעילות של ב' $

*תרומת ההון של ב' ל-12/14 - 400,000*

*מוניטין 80,000 (זשמ"ש חושב לפי נכסים מזוהים)*

*קרן מהפרשי תרגום :*

*תרומת בת 100,000*

*תרומת אם 30,000*

*מוניטין – 8,000*

*ב-01/15 מכרה חברה א' 20% מהון המניות של ב' תמורת 120,000 ₪ .*

***נדרשים:***

1. ***חשב את הזשמ"ש ואת הקרן מהפרשי תרגום בדו"ח על המצב הכספי המאוחד ל-12/14***

***פיתרון:***

*זשמ"ש:* 20%\*400,000=(80,000)

*קרן מהפרשי תרגום :* 30,000+8,000+80%\*100,000=(118,000)

1. ***הצג פקודה לירידה בשיעור ההחזקה***

***פיתרון***

*שימו לב כי נוצרה ירידה בשיעור ההחזקה מ-80% ל-60% הפקודה במאוחד היא :*

|  |  |  |
| --- | --- | --- |
|  | *חובה* | *זכות* |
| *מזומן* | *120,000* |  |
| *זשמ"ש* |  | 20%\*400,000+20/80\*80k=100,000 |
| *קרן מהפרשי תרגום*  | 20%\*100k+20/80\*8k =22,000 |  |
| *קרן עסקאות עם זשמ"ש* |  | *42,000* |

1. ***חשב את הזשמ"ש ואת הקרן מהפרשי תרגום לאחר הפקודה :***

***פיתרון***

*זשמ"ש:* 80,000+100,000=(180,000)

*קרן מהפרשי תרגום :* 118,000-22,000=(96,000)

1. ***פרמיית שליטה –*** *פרמיית השליטה היא ע"ח הבעלים וכך גם הקרן בגינה. כעת, נזכיר כי בירידה בשיעור ההחזקה ללא איבוד שליטה יש אפשרות להעביר חלק מפרמיית השליטה לזשמ"ש. אם אנחנו מיישמים את האפשרות הזאת אז צריך להעביר גם חלק מהקרן לקרן עסקאות עם הזשמ"ש בדיוק כמו קודם.*
2. ***מוניטין-*** *בדו"ח על המצב הכספי המאוחד מוניטין מוצג במספר אחד. אבל, כפי שנלמד בהמשך, לצורך בחינת ירידת ערך אנו מפצלים את המוניטין לפעילויות עליהן הוא משפיע. אם המוניטין מורכב ממספר מטבעות פעילות צריך לפצל אותו גם לפי מטבעות הפעילות.*

***דו"ח תזרים מזומנים* IAS7**

מבוא

דו"ח תזמ"ז מציג בפני קורא הדו"חות את זרימת המזומנים במשך תקופה מסויימת. מהם מקורות המזומן ומהם השימושים אשר בוצעו במזומן.

**המטרות:**

1. הערכת מצב הנזילות של הישות .
2. הערכה של יכולת הישות לפרוע את התחייבויותיה.
3. הערכה של יכולת הישות להתאים את עצמה ולהשפיע על תזמ"ז בנסיבות משתנות.
4. באמצעות הדו"ח משקיעים יכולים לפתח מודלים להערכת תזמ"ז עתידי
5. דו"ח התזרים מציג בפנינו אמנם מידע היסטורי, אבל, המידע הזה מהווה אינדיקציה לעיתוי, לסכום ולוודאות תזרימי מזומנים עתידיים. כמו"כ המידע ההיסטורי מהווה אפשרות לאיזון חוזר של תחזיות שבוצעו בעבר.
6. הדו"ח משפר את יכולת ההשוואה כי הוא מבטל את השפעת השיטות השונות.
7. באמצעות הדו"ח ניתן להבין טוב יותר את הקשר בין הרווח לבין התזרים.

**מבנה הדו"ח**

הדו"ח מורכב מ-4 פעילויות ומנספח :

* פעילות שוטפת .
* פעילות השקעה.
* פעילות מימון.
* השפעת תנודות שע"ח על המזומן .
* והנספח: פעילויות השקעה ומימון שאין עימן זרימת מזומן.

**נפרט כל אחד מהמרכיבים:**

**פעילות שוטפת-**

בפעילות זו אנו מציגים תקבולים ותשלומים, הקשורים לרווח על בסיס מזומן + תקבולים ותשלומים שאינם מיוחסים לאף פעילות אחרת (קבוצת סל).

המטרה של הפעילות השוטפת היא – אינדיקציה ליכולתה של הישות לממן את פעולותיה מהמקורות העצמאיים שלה.

* האם היא יכולה לשמר את יכולתה התפעולית?
* האם היא יכולה לפרוע התחייבויות?
* האם היא יכולה לבצע השקעות?
* האם היא יכולה לשלם דיבידנדים?

והכל מתוך פעולותיה מבלי לההיזדקק להון זר.

IAS7 מאפשר להציג את הפעילות השוטפת באחת משתי גישות :

1. גישה ישירה – **הגישה המועדפת על התקן-** בהתאם לגישה זו אנו מציגים רק תקבולים ותשלומים כגון:
* תקבולים מלקוחות בגין מכירות
* תשלומים לספקים בגין רכישת חו"ג
* תשלומי שכ"ע

וכדו'

1. הגישה העקיפה – **מקובלת יותר בפרקטיקה-**בגישה זו נקודת המוצא היא רווח לפי דו"ח רוה"ס. הבעיה היא שהרווח הזה הוא על בסיס מצטבר. לכן עלינו לבצע התאמות כדי להגיע לרווח על בסיס מזומן.

ישנן ארבע סוגי התאמות :

1. **הכנסות והוצאות שאין עימן זרימת מזומן –** למשל: פחת – נרשם כהוצאה ברווח על בסיס מצטבר. אין זרימת מזומן, לכן כדי להגיע לרווח על בסיס מזומן צריך להוסיף.

**או למשל:**

עליה בלקוחות- הפקודה היא:

ח' לקוחות

 ז' מכירות

נרשמה הכנסה ברווח על בסיס מצטבר, לא התקבל מזומן לכן יש להפחית.

1. **תקבולים ותשלומים אשר לא נרשמו ברווח על בסיס מצטבר** (הפוך מהסוג הראשון)- למשל: ירידה בלקוחות – הפקודה היא:

ח' מזומן

 ז' לקוחות

לא נרשם ברווח על בסיס מצטבר אבל כן התקבל כסף לכן נוסיף לרווח.

או למשל:

ירידה בספקים – הפקודה:

ח' ספקים

 ז' מזומן

לא רשום ברווח על בסיס מצטבר אבל כן יצא כסף לכן נפחית מהרווח.

1. **תקבולים ותשלומים הכלולים ברווח על בסיס מצטבר אבל אנחנו רוצים להציג אותם בפעילות אחרת –** שימו לב שהתאמה כאן היא שונה משני הסוגים הקודמים כי יש זרימת מזומן זה כלול ברווח אנחנו פשוט לא רוצים להציג בפעילות שוטפת לכן מבצעים התאמה. למשל: ישות מכרה ר"ק שעלותו המופחתת 80 תמורת 100 ₪

ברווח על בסיס מצטבר יש לנו 20 יש זרימת מזומן

למרות זאת נבצע התאמה לרווח של (20)

------------------------------------------------

כדי לקבל 0

ואז את כל התמורה מהמכירה בסך 100 ₪ נציג בפעילות השקעה

1. **תקבולים ותשלומים הכלולים ברווח על בסיס מצטבר ואנחנו רוצים להציג אותם בפעילות שוטפת אבל בשורה נפרדת (להבליט אותם)-** שוב, במקרה הזה אנחנו מבצעים התאמה רק כדי שנוכל להציג בנפרד.

למשל: תקבולי הריבית ע"ס 100 ₪ כלולים ברווח ע"ב מצטבר. ונניח שאנחנו רוצים להציג אותם בנפרד:

פעילות שוטפת :

רווח על בסיס מצטבר 100

התאמות (100)

--------------------

סה"כ 0

תקבולי ריבית 100

------------------

סה"כ 100

**דגשים:**

1. הגישה הישירה היא הגישה הקלאסית כי היא מציגה רק כניסה ויציאה של כסף, שזוהי בעצם המטרה של התזרים לכן היא המועדפת על התקן. הגישה העקיפה היא עקומה כי מתחילים ממשהו לא נכון ומבצעים תיקונים כדי להגיע לנכון. למרות זאת היא קלה יותר ליישום ולכן היא המקובלת יותר בפרקטיקה.
2. כל תקבול ותשלום הכלול ברווח על בסיס מצטבר ושאותו לא רוצים להציג בפעילות אחרת ושאותו לא רוצים להציג בשורה נפרדת לא צריך לעשות בגינו כלום כי הוא כבר כלול ברווח בנקודת המוצא .
3. **כלל אצבע לכיוון של ההתאמות –**

עליה בנכסים – למשל עליה בלקוחות הפקודה:

ח' לקוחות

 ז' הכנסות

זוהי הכנסה שאין עימה זרימת מזומן לכן יש להפחית .

ירידה בנכסים כגון :

ח' מזומן

 ז' לקוחות

יש להוסיף

עליה בהתחייבויות כגון :

ח' הוצאות

 ז' ספקים

הוצאה ללא זרימת מזומן – יש להוסיף

ירידה בהתחייבויות כמו:

ח' ספקים

 ז' מזומן

יש להפחית

כלומר, בצד הנכסים הוא היחס הוא הפוך.

בצד ההתחייבויות היחס הוא ישר.

**פעילות השקעה**

בפעילות זו אנו מציגים תקבולים ותשלומים הקשורים לרכישה ומכירה של נכסים לז"א ושל השקעות שאינן עונות על הגדרת שווי מזומן.

**המטרה –** אינדיקציה ליציאה עבור משאבים אשר בעתיד ייצרו את הרווח ואת תזרימי המזומנים.

**דוגמאות :**

* תקבולים ותשלומים הקשורים למכירה ורכישה של ר"ק
* נדל"ש
* נכסים בלתי מוחשיים
* השקעות במניות
* השקעות באג"ח
* מתן הלוואות ופרעונן

וכדו'

**הערה: רק נכסים הכשירים להכרה בדו"ח על המצב הכספי כשירים להכרה בפעילות השקעה.** כך לדוגמא :

תשלומים עבור מחקר לעולם לא יוצגו בפעילות השקעה כי הם לא כשירים להצגה בדו"ח על המצב הכספי .

לעומת זאת , תשלומים עבור פיתוח כשירים להכרה בפעילות השקעה.

**פעילות מימון**

בפעילות זו נציג תשלומים ותקבולים המשנים את היחס של מבנה ההון .

**המטרה-** אינדיקציה לתביעות של תזמ"ז ע"י ספקי הון לישות .

**דוגמאות:**

* תמורה מהנפקת מניות
* תמורה מהנפקת אג"ח
* פירעון אג"ח
* קבלת הלוואות
* פירעון הלוואות שהתקבלו

**וכדו'**

**השפעת תנודות שע"ח על המזומן**

בפעילות זו נציג רק מספר אחד והוא הפרשי שער על המזומן בלבד.

לדוגמא : הישות מחזיקה מזומן בדולרים . מטבע הפעילות שלה הוא ₪. ובגין המזומן הזה נצברו הפרשי שער של 100 ₪. הפקודה:

ח' מזומן 100

 ז' הכנסות מהפרשי שער 100

פעילות שוטפת :

ברווח על בסיס מצטבר 100

התאמות (100)

----------------------------

סה"כ 0

ואז בפעילות של השפעת תנודות שע"ח על המזומן נציג 100 ₪

**נספח: פעילויות השקעה ומימון שאין עימן זרימת מזומן**

זהו נספח מילולי של כל מה שהיה צ"ל מוצג או בפעילות השקעה או בפעילות מימון והוא לא מוצג כי לא זרם מזומן.

למשל : הישות רכשה ר"ק בסך 100,000 ₪ באמצעות הנפקת מניות .

רכישת ר"ק אמורה להיות מוצגת בפעילות השקעה אבל אי אפשר להציג כי לא זרם מזומן ועל כן בנספח נציג :

"במהלך השנה נרכש ר"ק בסכום של 100,000 ₪ באמצעות הנפקת מניות".